महाराष्ट्र में बीड सीट पर उपचुनाव में दिवंगत बीजेपी नेता गोपीनाथ मुंडे की बेटी प्रीतम मुंडे ने इतिहास रचते हुए अब तक सबसे अधिक 6.96 लाख मतों के अंतर चुनाव जीतने का रिकॉर्ड बनाया. साल 2004 के चुनाव में माकपा के अनिल बसु ने 5.92 लाख मतों के अंतर से जीत दर्ज करके रिकॉर्ड बनाया था, जिसे अब प्रीतम मुंडे तोड़ने में कामयाब रहीं. महाराष्ट्र में CM के लिए रेस तेज: पंकजा ने पेश की दावेदारी, तावड़े बोले-आलाकमान करेगा फैसला

इस साल के प्रारंभ में हुए लोकसभा चुनाव में नरेन्द्र मोदी ने 5 लाख 70 हजार से अधिक मतों से गुजरात के बड़ोदरा सीट से जीत दर्ज की थी और वह बसु का रिकॉर्ड तोड़ने से करीब 22 हजार मतों से वंचित रह गये थे. अब उनकी ही पार्टी में प्रीतम मुंडे ने यह रिकॉर्ड तोड़ दिया.

दिल्ली में एक सड़क दुर्घटना में केंद्रीय मंत्री गोपीनाथ मुंडे के निधन के कारण बीड़ सीट पर उपचुनाव कराना पड़ा, जिसका प्रतिनिधित्व मुंडे कर रहे थे. इस सीट पर 15 अक्टूबर को उपचुनाव कराया गया था. प्रीतम मुंडे ने इस सीट पर अपने निकटमत प्रतिद्वन्द्वी और कांग्रेस उम्मीदवार अशोकराव शंकरराव पाटिल को 6.96 लाख मतों से पराजित किया. प्रीतम को 9,22,416 वोट मिले वहीं पाटिल को 2,26,095 वोट मिले.

भाषा से इनपुट